Varsti on siis uuesti perelisa  oodata?  Kairi: Me pole väga täpselt paika pannud, millal me teist last tahame. Pigem võiks olla väiksema vahega, et lastel oleks lõbusam koos kasvada. Eks laps valib ju ise vanemad ja kui ta on valmis tulema, siis tuleb. Praegu on ühe pojagagi rõõmu palju.  Sven: Me pole seda veel nii täpselt arutanud. Tristaniga oli ka nii, et me teda otseselt ei planeerinud, aga mõtlesime, et nüüd ta võiks tulla ja tuligi. Päris ootamatu üllatus ei olnud. Oma tutvusringkonnas olen ma oma nelja lapsega veel väike  tegija. (Svenil on varasemast abielust kolm poega - toim.) Siim-Valmar Kiisleril on näiteks viis last ja Tõnis Paltsil kuus, nii et meil on Kairiga veel küllaga mõtlemisainet!